**Dominique Heinrich** (s. 31. heinäkuuta 1990 Wien, Itävalta) on itävaltalainen jääkiekkopuolustaja.

Ura
---

### Seuraura

Heinrich on Wiener EV:n kasvatti. Hän pelasi ensimmäiset miesten pelinsä Wiener Eislöwenissä vain 16-vuotiaana Itävallan toiseksi korkeimmalla sarjatasolla Nationalligassa kaudella 2006–2007. Kaudella 2007–2008 Heinrich pelasi samaa sarjaa EHC Team Wienissä sekä EC Salzburgin kakkosjoukkueessa. Seuraavalla kaudella 2008–2009 hän debytoi Salzburgin EBEL-joukkueessa, jossa tulokaskausi toi 30 runkosarja- ja 14 playoff-ottelussa tehot 3+2=5. Heinrich eteni joukkueen kanssa aina liigan finaaleihin, mutta Itävallan-mestaruuden vei kuitenkin lopulta Klagenfurter AC otteluvoitoin 4–3. Kaudella 2009–2010 hän voitti sekä Itävallan-mestaruuden, Itävallan A-nuorten sarjan mestaruuden että Continental Cupin mestaruuden.

Kauden 2010–2011 päätteeksi Heinrich voitti Itävallan-mestaruuden. Kaudella 2011–2012 hän voitti Salzburgissa European Trophyn mestaruuden. Maaliskuussa 2012 Heinrich teki joukkueen kanssa kaksivuotisen jatkosopimuksen. Kaudella 2012–2013 hän oli Salzburgin tehokkain puolustaja tehoilla 10+19=29. Heinrich voitti myös joukkueen sisäisen tehotilaston lukemalla +18. Kaudella 2013–2014 hän oli ET:ssä Salzburgin paras syöttäjä ja toiseksi paras pistemies Manuel Latusan jälkeen tehoilla 1+6=7. Heinrich eteni EBEL:ssä joukkueen kanssa finaaleihin, mutta mestaruuden vei kuitenkin italialainen HC Bolzano otteluvoitoin 3–2. Huhtikuussa 2014 hän teki kaksivuotisen jatkosopimuksen Salzburgin kanssa.

Heinrich sijoittui kaudella 2014–2015 tehoilla 10+25=35 koko EBEL:n puolustajien pistepörssissä toiseksi edellään vain EHC Linzin Sébastien Piché. Hän voitti myös tehoilla 5+7=12 koko kevään 2015 pudotuspelien puolustajien maalipörssin ja sijoittui Pichén kanssa puolustajien pistepörssissä toiseksi edellään vain joukkuetoveri Brian Fahey. Heinrich voitti kauden päätteeksi Itävallan-mestaruuden. Kaudella 2015–2016 hän teki EBEL:n yhden kauden piste-ennätyksensä tehoilla 10+33=43, joilla Heinrich sijoittui liigan puolustajien pistepörssissä kolmanneksi. Hän voitti kauden päätteeksi taas Itävallan-mestaruuden.

Kaudeksi 2016–2017 Heinrich siirtyi kaksivuotisella sopimuksella Ruotsin SHL-liigan Örebro HK:hon. Hän jätti joukkueen kuitenkin jo tammikuussa 2017 ja palasi kotimaahansa EC Salzburgiin.

Salzburg eteni kaudella 2017–2018 Mestareiden liigan välieriin asti. Kausi 2021–2022 oli puolestaan Heinrichin 14:s Salzburgissa. Yhtä monta kautta joukkueessa on pelannut vain Matthias Trattnig. Kausi päättyi Heinrichin viidenteen Itävallan-mestaruuteen.

### Maajoukkueura

Henrich Itävallan paidassa Euro Ice Hockey Challengen ottelussa Slovakiaa vastaan helmikuussa 2015.
Heinrich pelasi I-divisioonan MM-kilpailuissa vuonna 2009, jolloin hän voitti B-lohkon kultaa. Heinrich pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon pronssia.

Heinrich pelasi alle 20-vuotiaiden I-divisioonan MM-kilpailuissa vuonna 2010, jolloin hän toimi Itävallan kapteenina ja oli pelipaikastaan huolimatta joukkueen paras pistemies tehoilla 3+4=7. Heinrich palkittiin Itävallan yhtenä kolmesta parhaasta pelaajasta. Hänet valittiin myös alkulohkossa Ruotsia vastaan pelatun ottelun päätteeksi Itävallan joukkueen ottelun parhaaksi pelaajaksi.

Heinrich on edustanut Itävaltaa MM-kilpailuissa vuonna 2015, 2018, 2019 ja 2022. Hänet on valittu joukkueen kolmeksi parhaaksi pelaajaksi 2015 ja 2019. Heinrich valittiin myös alkulohkossa Ruotsia vastaan pelatun ottelun päätteeksi Itävallan joukkueen ottelun parhaaksi pelaajaksi. Hän on pelannut myös I-divisioonan MM-kilpailuissa vuosina 2012, 2014 ja 2017. Vuonna 2017 Itävalta voitti sarjan, kun vuosina 2012 ja 2014 se sijoittui hopealle. Heinrich voitti vuoden 2014 turnauksen puolustajien piste- ja maalipörssin tehoilla 4+2=6. Hänet on valittu turnauksen parhaaksi puolustajaksi ja tähdistökentälliseen sekä 2014 että 2017. Heinrich on pelannut myös Pyeongchangin olympiakisojen 2018 karsinnoissa ja Pekingin olympiakisojen 2022 karsinnoissa. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan. Yhteensä Heinrich on pelannut 85 maaottelua tehopistein 15+22=37.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2006–2007 | Wiener Eislöwen | ÖNL | 18 | 2 | 0 | 2 | 10 | – | – | – | – | – |
| 2007–2008 | EHC Team Wien | ÖNL | 16 | 4 | 5 | 9 | 2 | – | – | – | – | – | U18d1 | 5 | 1 | 1 | 2 | 2 |
|  | EC Salzburg II | ÖNL | 8 | 2 | 3 | 5 | 0 | 4 | 1 | 0 | 1 | 0 |
| 2008–2009 | EC Salzburg II | ÖNL | 15 | 9 | 11 | 20 | 10 | 3 | 1 | 3 | 4 | 16 | JMMd1 | 5 | 1 | 2 | 3 | 2 |
|  | EC Salzburg | EBEL | 30 | 3 | 2 | 5 | 12 | 14 | 0 | 0 | 0 | 0 |
| 2009–2010 | EC Salzburg II | ÖNL | 1 | 0 | 0 | 0 | 12 | – | – | – | – | – | JMM | 6 | 3 | 4 | 7 | 4 |
|  | EC Salzburg | EBEL | 30 | 4 | 1 | 5 | 4 | 15 | 1 | 0 | 1 | 2 |
| 2010–2011 | EC Salzburg | EBEL | 43 | 6 | 7 | 13 | 12 | 18 | 2 | 3 | 5 | 16 |
| 2011–2012 | EC Salzburg | EBEL | 49 | 4 | 15 | 19 | 12 | 6 | 0 | 1 | 1 | 6 | MMd1 A | 5 | 0 | 0 | 0 | 0 |
| 2012–2013 | EC Salzburg | EBEL | 54 | 10 | 19 | 29 | 26 | 12 | 2 | 2 | 4 | 14 |
| 2013–2014 | EC Salzburg | EBEL | 54 | 8 | 20 | 28 | 20 | 14 | 3 | 6 | 9 | 4 | MMd1 A | 5 | 4 | 2 | 6 | 2 | Ykköstähdistö |
| 2014–2015 | EC Salzburg | EBEL | 54 | 10 | 25 | 35 | 24 | 13 | 5 | 7 | 12 | 6 | MM | 7 | 2 | 1 | 3 | 2 |
| 2015–2016 | EC Salzburg | EBEL | 53 | 10 | 33 | 43 | 57 | 19 | 2 | 5 | 7 | 2 |
| 2016–2017 | Örebro HK | SHL | 22 | 3 | 2 | 5 | 4 | – | – | – | – | – | OQ | 2 | 0 | 0 | 0 | 6 |
|  | EC Salzburg | EBEL | 8 | 1 | 5 | 6 | 27 | 11 | 1 | 4 | 5 | 6 |
| 2017–2018 | EC Salzburg | EBEL | 30 | 5 | 9 | 14 | 37 | 19 | 2 | 9 | 11 | 4 | MM | 5 | 0 | 2 | 2 | 0 |
| 2018–2019 | EC Salzburg | EBEL | 54 | 14 | 27 | 41 | 20 | 10 | 2 | 7 | 9 | 6 | MM | 6 | 1 | 1 | 2 | 0 |
| 2019–2020 | EC Salzburg | EBEL | 46 | 8 | 16 | 24 | 14 | 3 | 1 | 0 | 1 | 2 |
| 2020–2021 | EC Salzburg | ICEHL | 37 | 9 | 21 | 30 | 18 | 11 | 2 | 6 | 8 | 4 |
| 2021–2022 | EC Salzburg | ICEHL | 35 | 2 | 14 | 16 | 2 | 12 | 0 | 9 | 9 | 2 | OQ | 2 | 0 | 1 | 1 | 0 |
|  |  |  |  |  |  |  |  |  |  |  |  |  | MM | 6 | 3 | 4 | 7 | 0 |
| 2022–2023 | EC Salzburg | ICEHL | 26 | 5 | 9 | 14 | 6 | 16 | 0 | 6 | 6 | 8 | MM | 7 | 0 | 1 | 1 | 0 |
| 15 kautta | yhteensä | Itävalta | 603 | 99 | 223 | 322 | 291 | 193 | 24 | 64 | 88 | 82 |

Lähteet
-------

CommonsCommons
Wikimedia Commonsissa on kuvia tai muita tiedostoja aiheesta **Dominique Heinrich**.
* Dominique Heinrich The Internet Hockey Databasessa (englanniksi)
* Dominique Heinrich *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Dominique Heinrich *Elite Prospects*. Everysport Media Group AB.  (englanniksi)
2. ↑  Arvidsson, Johan: 5 nya spelare – här är alla namnen  27.4.2016. Örebro Hockey. Viitattu 10.8.2016. (ruotsiksi)
3. ↑  Dominique Heinrich wieder in Salzburg  10.1.2017. EC Red Bull Salzburg. Viitattu 10.1.2017. (saksaksi)
4. ↑  Dominique Heinrich Remains Salzburg  28.4.2021. EC Red Bull Salzburg. Viitattu 20.5.2022. (englanniksi)
5. ↑  BEST PLAYERS PER GAME (pdf)  6.1.2010. IIHF. Viitattu 10.8.2016. (englanniksi)
6. ↑  BEST PLAYER OF THE GAME SELECTED BY THE TEAM (pdf)  17.5.2015. IIHF. Viitattu 10.8.2016. (englanniksi)
7. ↑  Tilanne 10.1.2017